Държавен вестник, бр. 47, 2013 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  47
Раздел IV
Водене на отчетността
Чл. 18. Документите по отсрочването на 
запасните и техниката-запас в министерства, 
ведомства, бюджетни организации и подчи­
нените им структури, областни, общински/
районни администрации, юридически лица с 
възложени военновременни задачи, в юриди­
чески лица и еднолични търговци, включени в 
списъците по чл. 12, ал. 5 и 6 от Наредбата за 
планиране на граждански ресурси за отбрана, 
се изготвят и съхраняват от отговорните за 
това длъжностни лица.
Чл. 19. Удостоверенията и талоните за от­
срочване се връчват от длъжностните лица, 
които водят отчета по отсрочването в орга­
низациите – крайни заявители, на запасните/
водачите при обявяване на режим извънредно 
положение, положение на война или военно 
положение, които се запознават със задълже­
нията си срещу подпис.
Чл. 20. (1) В случай на отпадане на основа­
нието за отсрочване съгласно чл. 7, ал. 1, т. 2 
лицата, които водят отчета по отсрочването, са 
длъжни в 30-дневен срок да върнат удостовере­
нията и талоните за отсрочване в съответния 
областен военен отдел/отдел „Столичен“.
(2) Териториалните структури на Централ­
ното военно окръжие отразяват промените по 
ал. 1 в автоматизираните регистри и азбучните 
служебни карти на запасните. 
Чл. 21. Поправки в удостоверенията и та­
лоните за отсрочване не се разрешават. Сгре­
шените удостоверения и талони се връщат от 
организациите – крайни заявители, в областните 
военни отдели/отдел „Столичен“. 
Чл. 22. Бланките за удостоверенията и тало­
ните за отсрочване се осигуряват от Централното 
военно окръжие.
Раздел V
Контрол на отсрочването
Чл. 23. Контролът по спазване на наредбата 
и указанията по отсрочване на Междуведомстве­
ния съвет по отбранителна индустрия и сигур­
ност на доставките се извършва, както следва:
1. от комисии, назначени от Междуведом­
ствения съвет по отбранителна индустрия и 
сигурност на доставките и от оправомощени от 
министъра на отбраната длъжностни лица – в 
министерствата, ведомствата, бюджетни орга­
низации, областните и общинските/районните 
администрации и в юридически лица с възло­
жени военновременни задачи; 
2. от ръководителите на звена по отбрани­
телно-мобилизационна подготовка в министер­
ствата, ведомствата, бюджетни организации и 
в юридически лица – по отношение на подчи­
нените им административни структури;
3. от ръководителите на звена по отбрани­
телно-мобилизационна подготовка в областните 
администрации и началниците на областните 
военни отдели/отдел „Столичен“ – в структурите 
с възложени военновременни задачи, юриди­
чески лица и еднолични търговци, включени в 
списъците по чл. 12, ал. 5 и 6 от Наредбата за 
планиране на граждански ресурси за отбрана 
на територията на съответните области;
4. от началника на Централното военно 
окръжие, началниците на военни окръжия и 
началниците на областни военни отдели/отдел 
„Столичен“ – за съответствието между длъж­
ностите, за които са отсрочени запасните, и 
длъжностите, които изпълняват.
Чл. 24. Началниците на областни военни 
отдели/отдел „Столичен“ при необходимост 
сверяват удостоверенията и талоните за отсроч­
ване на запасни и техника-запас на организаци­
ите – крайни заявители, с азбучните служебни 
карти и отчетните картони и с актуалната 
информация в автоматизираните регистри във 
военните отдели.
Чл. 25. Областните военни отдели/отдел 
„Столичен“ поддържат актуална информация 
в мирно и военно време за действително 
безусловно и условно отсрочените запасни и 
техника-запас.
Допълнителна разпоредба
§ 1. По смисъла на наредбата:
1. „Безусловно отсрочване“ е отсрочване, при 
което началникът на Централното военно окръ­
жие не поставя условия относно дефицитността 
на съответната военноотчетна специалност/
квалификация на запасните и дефицитността 
на техниката-запас по типове и видове. 
2. „Условно отсрочване“ е отсрочване, при ко­
ето ръководителите на министерства, ведомства, 
областни и общински/районни администрации, 
юридически лица с поставени военновременни 
задачи и подчинените им структури следва да 
се съ­образят с определените от началниците 
на териториалните структури на Централно­
то военно окръжие списъци на дефицитните 
военноотчетни специалности/квалификации 
и на дефицитната техниката-запас по типове 
и видове за отделните области на страната. 
В тези случаи отсрочване се извършва след 
комплектуване на военновременните военни 
формирования и структурите. 
3. „Организация – краен заявител“ е ми­
нистерство, ведомство, областна, общинска/
районна администрация, бюджетна организация 
и юридическо лице с възложени военновременни 
задачи, както и юридическо лице и едноличен 
търговец, включени в списъците по чл. 12, ал. 5 
и 6 от Наредбата за планиране на граждански 
ресурси за отбрана. 
Заключителни разпоредби
§ 2. Съпредседателите на Междуведомстве­
ния съвет по отбранителна индустрия и сигурност 
на доставките дават указания по прилагането 
на наредбата. 
§ 3. Наредбата се приема на основание чл. 84 
от Закона за резерва на въоръжените сили на 
Република България.